L 110/34 Jurnalul Oficial al Uniunii Europene 29.4.2011 DECIZIA COMISIEI din 27 aprilie 2011 privind recunoaşterea Tunisiei în materie de educație, formare și certificare a personalului navigant maritim în scopul recunoaşterii certificatelor de competență [notificată cu numărul C(2011) 2754] (Text cu relevanță pentru SEE) (2011/259JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/106/EC a Parlamentului European și a Consiliului din 19 noiembrie 2008 privind nivelul minim de formare a navigatorilor (!), în special articolul 19 alineatul (3), având în vedere scrisoarea din 9 martie 2006 transmisă de autoritățile franceze, prin care se solicita recunoaşterea Tunisiei în scopul recunoaşterii certificatelor de competență eliberate de această țară, întrucât: (1) Statele membre pot decide să recunoască certificatele de competență ale personalului navigant maritim eliberate de țări terțe, cu condiția ca țara terţă respectivă să fie recunoscută de Comisie ca asigurând conformitatea cu cerințele Convenției internaționale privind standardele de pregătire a navigatorilor, brevetarejatestare  şi efectuare a serviciului de cart din 1978, cu modificările ulterioare (denumită în continuare „Convenția STCW”) (?). (2) Ca urmare a solicitării autorităților franceze, Comisia a evaluat sistemele de învățământ, formare și certificare în domeniul maritim din Tunisia pentru a verifica dacă această țară respectă cerințele Convenției STCW şi dacă s-au luat măsuri corespunzătoare de prevenire a fraudei în ceea ce priveşte certificatele. Evaluarea a avut la bază rezultatele unei misiuni de anchetă efectuate de experții Agenţiei Europene pentru Siguranţă Maritimă în aprilie 2007. (3) Comisia a transmis statelor membre un raport privind rezultatele evaluării conformității. (4) Ulterior, Comisia a solicitat autorităților tunisiene, prin scrisoarea din 28 ianuarie 2009, să prezinte documente care să demonstreze remedierea adecvată a deficiențelor constatate în cadrul evaluării. (5)  Autorităţile tunisiene au prezentat, prin scrisoarea din 25 noiembrie 2009, informațiile și documentele solicitate referitoare la aplicarea de măsuri corective adecvate și suficiente pentru remedierea tuturor deficiențelor semnalate în cadrul evaluării conformității. (6)  Rezultatul evaluării conformității şi evaluarea informa- țiilor furnizate de autoritățile tunisiene arată că Tunisia respectă cerințele aplicabile ale Convenției STCW, întrucât această țară a luat măsurile corespunzătoare de prevenire a fraudei în ceea ce priveşte certificatele și, prin urmare, trebuie recunoscută de Uniune. (7) Măsurile prevăzute în prezenta decizie sunt conforme cu avizul Comitetului pentru siguranța  maritimă  şi prevenirea poluării de către nave, ADOPTĂ PREZENTA DECIZIE: Articolul 1 Tunisia beneficiază de recunoaştere în materie de educație, formare şi certificare a personalului navigant maritim în scopul recunoaşterii certificatelor de competență emise de această țară. Articolul 2 Prezenta decizie se adresează statelor membre. Adoptată la Bruxelles, 27 aprilie 2011. Pentru Comisie Siim KALLAS Vicepreședinte () JO L 323, 3.12.2008, p. 33. (?)) Adoptată de Organizația Maritimă Internaţională.